ચૂંટણી પંચે ગુજરાતના ચીફ ઇલેક્ટ્રોલ ઓફિસર પાસે ઓખી અને તેની રાજ્ય અને વિધાનસભા ચૂંટણી પર તેની અસર અંગે રિપોર્ટ માંગ્યો હતો. 9 ડિસેમ્બરે પ્રથમ તબક્કાની ચૂંટણી છે ત્યારે તંત્ર આ વાવાઝોડાને કારણે થતી અસરો માટે તૈયાર હતું. પરંતુ મધ્યરાત્રિએ દરિયામાં જ સુરતથી 250 કિમી દૂર વાવાઝોડું વિલીન થતાં તંત્રએ તથા ચૂંટણી પંચે રાહતનો શ્વાસ લીધો હતો. વાવાઝોડું ડિપ્રેશનમાં ફેરવાઇ જતાં દક્ષિણ ગુજરાતમાં પ્રવેશ્યું નહોતું, પરંતુ એની અસર હેઠળ 4 તારીખથી વાદળછાયું વાતાવરણ જોવા મળી રહ્યું છે, જેની અસર 7 તારીખ સુધી જોવા મળશે. હજુ બે દિવસ સુધી ભારે વરસાદ, ઠંડુ ભેજવાળું અને વાદળછાયું વાતાવરણ જોવા મળે એવી શક્યતા છે.